Европэм и кубокыр къехь
ДзюдомкIэ Европэм и кубокыр къэхьыным теухуа зэхьэзэхуэ зэIуха «Оренбуржье» спорт-щэнхабзэ комаплексым щекIуэкIащ, къэрал I4-м къикIа спортсмен 200-м нэблагъэ хэту.
Зи гугъу тщIы зэпеуэм Мисиров Исмэхьил Европэм и кубокым и дыщэ медалыр щызыIэригъэхьащ. Килограмм 66-м нэс зи хьэлъагъхэм я зэпеуэм щригъэкIуэкIа зэIущIиплIми ар щытекIуащ. Къэзахъстаным къикIа Умуталиев Токтар кIэух зэIущIэм ди лъахэгъум къабзэу (иппонкIэ) щытридзащ.
Европэм и кубокым къыщыхэжаныкIа ди щIалэм и гуфIэгъуэр даIэт абы и япэ тренер Емкъуж Мухьэмэдрэ и нобэрей гъэсакIуэ Нэгъуей Рэмэзанрэ.
Хьэтау Ислъам.
